
4980  Златоград, област Смолян, ул. ”Стефан Стамболов” № 1
тел: 03071  2048; www.zlatograd.bg    е-mail:  obs_zlatograd@abv.bg
                     Препис – решение:
Прието на редовно заседание на ОбС – Златоград, проведено на 05.05.2026г., Протокол № 45
ПО ТОЧКА: деветнадесета
ОТНОСНО: Докладна записка относно: Процедура по чл.15 от Закона за устройство на територията за УПИ VІ-1618, кв. 101 по ПУП на гр. Златоград ПИ 31111.34.116 по Кадастрална карта на гр. Златоград, с вх.№ ОС-261/19.03.2026г. и изх.№ 61-00-126/19.03.2026г., постъпила от кмета на община Златоград. (съвместно заседание ПК) 
ОбС прие 
Р Е Ш Е Н И Е   №  И  675

На основание чл.15, ал.3 и ал.5 от Закона за устройство на територията, чл.36, ал.1 от Закона за общинската собственост, чл.39, ал.2 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград
РЕШИ:

1. Дава предварително съгласие за изменение на Подробния устройствен план – План за регулация (ПУП-ПР) на гр. Златоград, одобрен със Заповед № РД-221/16.02.1982 г. на Председателя на ОНС Смолян за УПИ VІ-1618, кв.101 по ПУП на гр.Златоград (поземлен имот с идентификатор 31111.34.116 по Кадастрална карта на гр.Златоград), с промяна на източната регулационна линия, като част от поземлен имот с идентификатор 31111.34.116 по Кадастрална карта на гр.Златоград, земя с площ 17 кв.м., се приобщават към улична регулация на ул. „Васил Левски“ в гр.Златоград (поземлен имот с идентификатор 31111.34.269 по Кадастрална карта на гр.Златоград), съгласно изготвено предложение за промяна на ПУП-ПР.
Изменението да се реализира чрез изготвянето, процедирането и одобряването на ПУП-ПР, по смисъла на чл.110, ал.1, т.2 от ЗУТ по ред и начин, уредени в същия закон.

2. Имуществените взаимоотношения между Община Златоград и собственика на поземлен имот с идентификатор 31111.34.116 по Кадастрална карта на гр.Златоград, след влизане в сила на ПУП-ПР по т.1 от настоящото решение, да бъдат уредени чрез сключване на договор, по силата на който Община Златоград придобива, земя с площ 17 кв.м., представляваща частта от поземлен имот с идентификатор 31111.34.116 по Кадастрална карта на гр.Златоград, попадаща в трасето на реализирана улица „Васил Левски“ в гр.Златоград, безвъзмездно, съгласно заявление вх. №94-00-81/08.01.2026 г. от Л. Е. В.

	3. Упълномощава Кмета на Община Златоград да сключи предварителен договор за безвъзмездно придобиване на собственост, описан в т.1 и т.2 с Л. Е. В., след влизане в сила на настоящото решение.      

4. След влизането в сила на заповедта на Кмета на Община Златоград за одобряване на ПУП-ПР по т.1 и т.2, упълномощава Кмета на Община Златоград да сключи окончателен договор за придобиване на собственост с Л. Е. В.

5. Разходите по придобиване на собствеността на земя с площ 17 кв.м., представляваща  част от поземлен имот с идентификатор 31111.34.116 по Кадастрална карта на гр.Златоград, са за сметка на Община Златоград.

[bookmark: _GoBack]6. Всички разходи по изготвяне на ПУП-ПР и неговото процедиране са за сметка на собственика на поземлен имот с идентификатор 31111.34.116 по Кадастрална карта на гр.Златоград, Л. Е. В.

7. Възлага на Кмета на Община Златоград изпълнението на настоящото решение.

ЕМИЛИЯ КРЪСТЕВА
Председател на Общински съвет 
на Община Златоград

Протоколирал: 
Елмира Топчиева - Меркова,
Гл. специалист „Канцелария ОбС“

